**INDOKOLÁS**

**Harsány Község Önkormányzat Képviselő-testületének**

**19/2020. (XI. 30.) önkormányzati rendelete**

**Harsány község nevének használatáról**

**Általános indokolás**

Magyarország Alaptörvénye 32.cikk (1) bekezdés a) pontja szerinti felhatalmazás alapján önkormányzati rendeletet alkot.

A rendelet-tervezethez a jogalkotásról szóló 2010. évi CXXX. tv (továbbiakban: Jat.) 18. § (1) bekezdése alapján a rendelet előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait, a Jat. 17.§ (1) bekezdése alapján.

Az Alaptörvény szerint feladatkörében eljárva a helyi önkormányzat törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkothat.

Harsány Község Önkormányzata élve az Alaptörvény által ráruházott felhatalmazással nevének használatáról rendeletet alkotott. Abban elírás miatt a hatálybalépés dátuma korábbi volt, mint a kihirdetésé, így annak hatályon kívül helyezésével egyidejűleg újra kellet alkotni.

**Részletes indokolás**

 **1.§-hoz** Az általános rendelkezések körében kerül meghatározásra, hogy a községnév használata engedélyköteles, továbbá azok az esetek, amikor a névhasználat nem engedélyköteles.

**2.§-hoz** Ez a szakasz tartalmazza, hogy a névhasználat díjmentes, továbbá, hogy milyen kérelmezők számára adható engedély.

**3.§-hoz** A névhasználati kérelmekről önkormányzati hatósági ügy keretében a polgármester hozna döntést átruházott hatáskörben.

**4.§-hoz** A kérelem benyújtásával kapcsolatos szabályokat tartalmazza.

**5.§-hoz** A kérelem megtagadásának esetei kerülnek felsorolásra.

**6.§-hoz** Az engedély tartalmát részletezi.

**7.§-hoz** Az engedély betartása és ellenőrzése kapcsán is szükségesek részletszabályok.

**8.§-hoz** A névhasználati engedély visszavonásának eseteit foglalja magában.

**9.§-hoz** A rendelet hatályba lépése előtt megvalósuló névhasználatról rendelkezik.

**10.§-hoz** Hatályát vesztő és hatálybaléptető rendelkezésekről szól.

Harsány, 2020. november 30.

 dr. Kántor János

 jegyző